"  Ühed kritiseerivad, et Aafrikale üritatakse anda "kala, mitte õng". Tootmine on globaliseerunud ja hästikandvad GMO-viljad on kas steriilsed või siis on nende kasutamine seadusega keelatud. Kütust kulutades tuuakse kohale suured laadungid toitu, aga nendesamade korporatsioonide poliitika tagajärjel on külades välja surnud väikepõllundus - inimesed on kogunenud virelema linnadesse ja üritavad immigreeruda rikastesse  riikidesse samal ajal, kui vanaisa põld on söötis või näiteks prügimäeks muudetud - ülisuur osa arenenud riikide ohtlikke jäätmeid tuuakse jalust ära arengumaadesse ja prügiga kaetud pind seal aina suureneb.  "